Hauge jubler over olje-nei
Mandag kveld offentliggjorde Høyre, Fremskrittspartiet, Venstre og Kristelig Folkeparti at de har laget en felles avtale for de neste fire årene. Høyre og Frp skal forhandle om å danne regjering, mens Venstre og KrF skal støtte regjeringen fra Stortinget. En del av avtalen er at det ikke skal gjøres konsekvensutredning av oljeboring i Lofoten og Vesterålen i denne stortingsperioden. Bellona-leder Frederic Hauge er overlykkelig etter at den borgerlige avtalen ble gjort kjent.Selv om avtalen bare innebærer at konsekvensutredningen skal stoppes frem til neste stortingsvalg i 2017, sier Hauge at han nå kan prioritere andre viktige saker. - Man kan si at det bare er fire år, men det er sånn vi har vunnet denne kampen til nå. Det har tatt mye ressurser og utallige timer å kjempe for denne saken. Nå kan vi endelig prioritere andre viktige saker, sier han. Han vil gi betydelig av æren for seieren til KrF og Venstre, men roser også Høyre og Frp for at de ikke har kjempet hardere for å tvinge gjennom en konsekvensutredning.Hauge sier han har mottatt en rekke glade tekstmeldinger fra fiskere i de utsatte områdene i nord. - Det er en enorm lettelse og en enorm glede. Dette gir kjempeinspirasjon til alle i miljøbevegelsen. Det nytter å kjempe, sier han. Hauge sier at han også er positiv til at de borgerlige partiene har avtalt å styrke klimaforliket, selv om han er spente på hvordan de vil gjøre dette. Natur og ungdom-leder Silje Lundberg er også veldig fornøyd. - Dette er virkelig fantastiske nyheter, og det er bare å gi honnør og ære til Venstre og KRF som har fått gjennomslag for dette, sier Lundberg til VG. Hun kaller avtalen en stor seier for miljøet - Vi har hele tiden sagt at Lofoten, Vesterålen og Senja får de aldri. I dag fikk vi beviset på at det nytter å slåss. Nok en gang er verdens matfat sikret. Akkurat det føles ubeskrivelig fantastisk ut, sier Lundberg. Men Naturvernforbundets leder Lars Haltbrekken er ikke overbevist om at en Høyre og Frp-regjering vil være mer ambisiøs på miljøområdet.Helga Pedersen: Vagt De fire partiene har inngått en skriftelig avtale som varer frem til neste stortingsvalg i 2017. Arbeiderpartiets nestleder Helge Pedersen er ikke imponert over avtalen.DETTE ER DE ENIGE OM:Les hele avtalen her (ekstern lenke) Hun syns ikke avtalen mellom de fire borgerlige partiene gir noen pekepinn på hva slags politikk regjeringen vil føre. - Avtalen sier meg ingenting om hva de mener om privatisering av helse og omsorgstjenester, klimapolitikk eller hvordan de ulike tiltakene skal finansieres, sier hun. Pedersen vil ikke si noe om hva hun mener om løsningen de borgerlige partiene har blitt enige om, hvor Høyre og Frp skal forhandle om å danne ny regjering med Venstre og KrF som støttepartier på Stortinget.En del av avtalen mellom de fire borgerlige partiene er at det ikke blir noen konsekvensutredning av Lofoten og Vesterålen i den kommende fireårsperioden - til tross for at begge partiene som trolig skal danne regjering er for. - Vi i Arbeiderpartiet mener at en konsekvensutredning før man tar stilling til petroleumsaktivitet er en fornuftig tilnærming. Jeg tror mange av Høyre og Frps velgere nå lurer veldig på hvorfor dette ikke blir noe av. De har tatt svært få forbehold om petroleumsvirksomhet i alle debatter jeg har vært med i, sier Pedersen.- Dette vil være den mest høyrevridde regjeringen vi har hatt i Norge på mange tiår, sier SV-leder Audun Lysbakken til NTB. Han synes det er trist at KrF og Venstre støtter det han kaller en blågrå regjering. - Vi får nå den regjeringen vi advarte mot i valgkampen, sier Lysbakken i en pressemelding.Han mener regjeringen som Norge får, er den dårligste løsningen for miljøet, men sier seg glad for at det ikke blir konsekvensutredning om Lofoten og Vesterålen. Han er også glad for et amnesti for asylbarn.En regjering av Høyre og Fremskrittspartiet var det verst tenkelige alternativet, sier Sp-leder Liv Signe Navarsete til NTB. Hun påpeker likevel at man må vente og se hva slags plattform de to partiene blir enige om. - For noen grupper i landet vårt blir det nå ekstra spennende å se hvor sterk innflytelse særlig Frp får i den daglige politikken. Det vil være spesielt avgjørende for distriktene og for landbruket, sier hun
Bellona-leder Frederic Hauge roser alle de borgerlige partiene etter at konsekvensutredning i nord er utsatt i minst fire år.